— Большую частку таваразвароту паміж Вялікабрытаніяй і Беларуссю складаюць прадукты перапрацоўкі нафты. У нас таксама наладзіліся актыўныя фінансавыя ўзаемаадносіны. Беларусь цалкам справядліва і абгрунтавана абрала Лондан — вядучы міжнародны фінансавы цэнтр — месцам правядзення свайго першага Інвестыцыйнага форума ў лістападзе мінулага года. Аднак гэта быў толькі першы крок — патэнцыял супрацоўніцтва значна большы. Наогул, і брытанскія, і іншыя кампаніі гатовыя інвеставаць туды, дзе існуюць устойлівыя, празрыстыя і прадказальныя ўмовы вядзення бізнесу. Беларусь ужо зрабіла некалькі важных крокаў для таго, каб палепшыць бізнес-клімат у краіне. Я ўзрадаваны, што ёсць намеры зрабіць яшчэ больш.